
  НАЦРТ РЕБАЛАНСA БУЏЕТА ГРАДА ЗВОРНИК ЗА 2020. ГОДИНУ

               Могућност израде ребаланса буџета предвиђена је Законом о буџетском систему Републике Српске како би се планска средства ускладила са реалним оквирима прихода, расхода прилива и одлива.
             Разлози који су довели до потребе за ребалансом су промјена у структури издатака односно расхода и повећање прихода за 630.520 КМ.
Укупна буџетска средства, примици и неискориштена средства по основу кредита ребалансом буџета за 2020. годину су планирана у износу 32.533.520 КМ што је веће за 630.520 КМ од првобитног плана за 2020. годину.
              У наставку образложићемо разлоге који су довели до потребе за ребалансом буџета. 
ПОРЕСКИ ПРИХОДИ

              Порески приходи ребалансом буџета за 2020. годину планирају се у износу од 17.460.040 КМ и за 980.000 КМ су мањи од усвојеног плана за 2020. годину. Како се ребаланс ради на бази извршења прихода за девет мјесеци текуће године, основ за смањење је извршење у том периоду које је износило 11.813.903 КМ.
Структура пореских прихода: 
	Рб
	Врста прихода
	План за 2020. годину
	Ребаланс за 2020. годину

	1.
	Порез на доходак
	300
	300

	2.
	Порез на лична примања
	1.550.500
	1.550.500

	3.
	Порез на имовину
	879.000
	869.000

	4.
	Порез на наслеђе и поклоне
	0
	0

	5.
	Порез на финансијске и капиталне трансакције
	1.000
	1.000

	4.
	Порез на промет производа
	2.240
	2.240


	5.
	Порез на промет услуга
	1.000
	1.000

	6.
	Индиректни порези дозначени од УИО
	15.900.000
	14.900.000

	8.
	Акцизе на деривате нафте
	81.000
	81.000


	9.
	Остали порези
	25.000
	55.000

	УКУПНО ПОРЕСКИ ПРИХОДИ
	18.440.040
	17.460.040


Порез на доходак (711100)
            Порез на доходак  ребалансом буџета за 2020. годину планира се у износу од 300 КМ. Није било извршења на овој врсти прихода за првих девет мјесеци 2020. године. Ријеч је о врсти пореза која је укинута а јавља се приликом прометовања пољопривредног земљишта и чије извршење или не извршење нема никакав утицај на укупно остварење буџета. 
Порез на лична примања  и приходе од самосталне дјелатности (713100)

            Ова врста прихода планира се ребалансом буџета за 2020. годину у износу од 1.550.500 КМ  што је идентично са усвојеним планом за 2020. годину. Основ за овакво планирање је остварење за првих девет мјесеци 2020. године које је износило 1.063.877 КМ, као и очекиваног остварења до краја 2020. године. Последњих година пракса је показала да у трећем и четвртом кварталу, бар када су у питању ове врсте прихода, долази до већег извршења него у првој половини године па нам то даје претпоставку да ће планирана средства бити остварена. Основ остварења ове врсте прихода је порез на лична примања који се планира у износу од 1.300.000 КМ, што је идентично са планом за 2020. годину. Потребно је рећи да је дошло до промјене Закона у овом дијелу гдје су свим радницима повећане плате за 30 КМ на терет овог пореза па ће општине и градови приходовати мање средстава по основу овог пореза . Извршење пореза на лична примања за првих девет мјесеци 2020. године износи 888.308 КМ. Остале врсте овог прихода су значајно мање и планирају се у износима: порез на приходе од самосталних дјелатности 250.000 КМ који је идентичан са првобитним планом а извршење за првих девет мјесеци текуће године износило је 175.341 КМ, и порез на приходе од самосталних дјелатности у паушалном износу од 500 КМ.
Порез на имовину (714100) 
               Порези на имовину ребалансом буџетом се планирају  у износу од 869.000 КМ, што је мање за 10.000 КМ од усвојеног плана за 2020. годину. Остварење за првих девет мјесеци  је износило 461.390 КМ и то је на задовољавајућем нивоу када се посматра ниво остварења ове врсте прихода у односу на план и на цјелокупну ситуацију са Корона вирусом. Основ остварења ове групе прихода је порез на непокретност а ребалансом буџета се планира у идентичном износу са првобитним планом, а износи 850.000 КМ а његово извршење за првих девет мјесеци износило је 461.068 КМ. Поред пореза на непокретности у ову групу спада и порез на имовину  који се ребалансом буџета планира у износу од 19.000 КМ и мањи је од првобитног плана за 10.000 КМ а разлог је извршење за девет мјесеци које је износило 322 КМ 
Порез на наслеђе и поклоне (714200) 
              Када је у питању овај порез  ријеч је о заосталим уплатама по основу потписаних уговора из ранијих година. Ову врсту пореза наплаћује пореска управа у име и за рачун града. У претходним годинама планирали смо мање износе на овој групи прихода јер је увијек било неко извршење Буџетом и ребалансом буџета за 2020. годину ова врста прихода није планирана а за девет мјесеци није ни било извршења.
Порез на финансијске и капиталне трансакције (714300) 
                Ребалансом буџета за 2020. годину ова врста прихода планира се у износу од 1.000 КМ.  што је идентично са планом за 2020. годину . Остварења за првих девет мјесеци 2020. године није било, а ријеч је о заосталим уплатама по основу потписаних уговора из ранијих година. Ову врсту пореза наплаћује Пореска управа у име и за рачун града.
Порез на промет производа  (715100)

              Приход од пореза на промет производа ребалансом буџета за 2020. годину се планирају у износу од 2.240 КМ и идентично је са првобитним планом. Извршење за првих девет мјесеци износило је 74 КМ. Ову врсту пореза наплаћује Пореска управа на основу закључених уговора о репрограму тако да град Зворник нема никаквог утицаја на ову врсту прихода као и динамику њеног остварења.
 Порез на промет услуга (715200) 

              Ова врста прихода ребалансом планира се у износу од 1.000 КМ што је идентично са планом за 2020. годину. Извршење за девет мјесеци 2020. године је износило 12 КМ. Ову врсту пореза наплаћује Пореска управа на основу закључених уговора о репрограму тако да град Зворник нема никаквог утицаја на остварење ове врсте прихода.
Акцизе на деривате нафте (715300)
              Ова врста прихода ребалансом буџета  планира се у износу од 81.000 КМ што је идентично са првобитним планом а за првих девет мјесеци није било  извршења ове врсте прихода. Потребно је и нагласити да градови и општине прије  нису учествовале у расподјели ове врсте прихода, мада пракса показује претходних година одређено извршење ове групе прихода па у складу са тим и планирамо поменута средства.
Индиректни порези дозначени од УИО (717100) 
          Приходи од индиректног опорезивања ребалнсом буџета планирамо од 14.900.000 КМ  што је мање од првобитног плана за ову годину у износу од 1.000.000 КМ. Основ за овакво планирање је остварење за првих девет мјесеци које износи 10.245.908 КМ а разлог за овакво планирање је последица Корона вируса који је погодио читав свијет па и нас, а ипак очекујемо да ће до краја године доћи до планираног извршења прихода од ПДВ-а.

Остали порези (719100)

         Ова група прихода је била планирана буџетом за 2020. годину у износу од 25.000 КМ а ребалансом се планирају у износу од 55.000 КМ. што је веће од првобитног плана за 30.000 КМ а разлог је извршење у првих девет мјесеци које је износило 42.642 КМ . 
                                      НЕПОРЕСКИ ПРИХОДИ
Структура непореских прихода:

	Рб
	Врста прихода
	План за 2020. годину
	Ребаланс за 2020. годину

	1.
	Приходи од закупа и ренте
	31.000
	31.000

	2.
	Приходи од камата на готовину и готовинске еквиваленте
	14.000
	                                    14.000

	3.
	Административне накнаде и таксе
	276.000
	226.000

	4.
	Комуналне накнаде и таксе
	861.040
	856.040

	5.
	Накнаде по разним основама
	1.741.120
	1.796.120

	6.
	Приходи од пружања јавних

Услуга
	551.000
	471.000

	7.
	Новчане казне
	6.000
	6.000

	8.
	Остали  непорески приходи
	120.000
	120.000

	УКУПНИ НЕПОРЕСКИ ПРИХОДИ
	3.600.160
	3.520.160


Приходи од закупа и ренте (721200)

                Приходи од закупа и ренти ребалансом буџета за 2020. годину планирани су у износу од 31.000 КМ. што је идентично са усвојеним планом. Остварење ове врсте прихода за првих девет мјесеци 2020. године износило је 6.776 КМ а основ остварења ове врсте прихода је закуп које фирме плаћају у пословној зони Јадар.
Приходи од камата на готовину и готовинске еквиваленте (721300)  

             Ребалансом буџета за 2020. годину ова средства планирају се у износу од 14.000 КМ и идентична су са  планом за 2020. годину а односе се на камату на депозите које се  налазе код пословних банака.
Административна такса (722100)
               Ребалансом буџета  ова врста прихода планира се у износу од 226.000 КМ и мања је од првобитног плана за 50.000 КМ Остварење за првих девет мјесеци 2020. године које износи 109.355 КМ. Код градских административних такси последњих година  долази до константног пада прихода по овом основу, а један од разлога је и чињеница да лични документи имају трајну вриједност, тако да је дошло до смањења захтјева за издавање личних докумената а између осталог  и прихода који се остварују по овом основу па смо руководећи се начелом опрезности планирали остварење ове врсте прихода на  реално оствариву суму.
Комунална такса (722300)
               Комуналне таксе ребалансом буџетом за 2020. годину се планирају у износу од 856.040 КМ и мање су од првобитног плана за 5.000 КМ. Основ за овакво планирање је извршење за првих девет мјесеци 2020. године које је износило 619.614 КМ. У ову групу прихода спадају комуналне таксе на фирму а планиране су у износу од 650.440 КМ а остварење за првих девет мјесеци је 555.708 КМ. Комуналне таксе за коришћење простора на јавним површинама ребалансом су смањене са 50.000 КМ на 45.000 КМ, на бази остварења за девет мјесеци. Комуналне таксе за кориштење рекламиних паноа планирају се у истом износу од 40.000 КМ а комуналне таксе на остале предмете таксирања остају такође на истом нивоу у износу од  10.000 КМ .
Накнаде по разним основама (722400)             
               Ова врста прихода ребалансом буџета  је планирана у износу од 1.796.120 КМ што је за 55.000 КМ више него што је првобитно планирано буџетом за 2020. годину. За првих девет мјесеци 2020. године остварење ових накнада износи 1.158.671 КМ. Основ остварења ове врсте прихода чине накнада за уређење градског грађевинског земљишта, накнада за коришћење  грађевинског земљишта, накнада за коришћење минералних сировина, накнада за испуштање отпадних вода, накнада за промјену намјене пољопривредног земљишта, накнада за коришћење шума и шумског земљишта као и средства за финансирање посебних мјера заштите од пожара.
Ребалансом буџета накнада за уређење градског грађевинског земљишта је планирана идентично са првобитним планом у износу 400.000 КМ,  а извршење за првих девет мјесеци износило 296.062 КМ. Накнада за коришћење грађевинског земљишта такође се планира у идентичном изосу од 450.000 КМ са првобитним планом за 2020. годину. Извршење ових накнада за првих девет мјесеци текуће године износило је 338.667 КМ. Накнада за коришћење минералних сировина првобитним планом је била планирана са 160.000 КМ а ребалансом се планира на 170.000 КМ, a разлог је извршење за девет мјесеци које је износило 109.802 КМ. Накнада за испуштање отпадних вода ребалансом се планирају на идентичном нивоу кao са првобитним планом у износу од  150.000 КМ. Накнада за промјену намјене пољопривредног земљишта је идентична са планом у износу од 70.000 КМ. Накнадe за коришћење шума и шумског земљишта ребалансом се планирају у износу од 30.000 КМ, а средства за финансирање посебних мјера заштите од пожара такође се ребалансом планира идентично као и са планом у износу 210.000 КМ. Остале врсте накнада нешто мање утичу на буџет па су и планиране у складу са извршењем за првих девет мјесеци 2020. године.
Приходи од пружања јавних услуга (722500)
               Ова средства ребалансом буџета за 2020. годину се планирају у износу од 471.000 КМ што је мање од првобитног плана за 2020. годину у износу од 80.000 КМ. За првих девет мјесеци остварење ове групе прихода износи 249.330 КМ.
У ову групу прихода спадају приходи од  дјечијег вртића ''Наша радост'' приходи од ''Центра за социјални рад''  као и приходи школских установа Гимназије и  Техничко школског центара. Ово смањење највећим дијелом се односи на смањење прихода од Дјечијег Вртића, а разлог је што Вртић није радио пар мјесеци у првом таласу Корона вируса.
Новчане казне (723100)

              Ова средства су ребалансом буџета за 2020. годину планирана у износу од 6.000 КМ и идентична су са планом. За првих девет мјесеци 2020. године остварење ове групе прихода је износило 2.230 КМ.
Остали  непорески приходи (729100)  

              Приходи по овој основи се ребалансом планирају у износу од 120.000 КМ и као и већина ових прихода су идентични са  планом за 2020. годину. То су приходи који се односе на разне рефундације, откуп општинске, градске документације у процесу инвестирања, капиталних улагања и текућег одржавања. Основ за ово остварење је по основу рефундација (приправници, боловања и сл.) као и откупа тендерских документација, а остварење ове групе прихода за првих девет мјесеци је износило 110.914 КМ.
ГРАНТОВИ (текуће помоћи 731000)
          Грантови су бесповратна новчана средства која се троше намјенски у складу са одлуком или уговором о одобравању грант средстава дозначених од влада, министарстава, правних лица и организација . Ова врста прихода првобитно се ребалансом планирају у износу од 157.000 КМ што је идентично са првобитним планом. Извршења за првих девет мјесеци текуће године није било.
ТРАНСФЕРИ ИЗМЕЂУ БУЏЕТСКИХ ЈЕДИНИЦА (787000)
            Ребалансом буџета за 2020. годину трансфери су планирани у износу од 2.769.760 КМ. Већи су од првобитног плана за 1.477.760 КМ. У ову групу прихода најпре спадају трансфери јединицама локалне самоуправе  за пројекте и активности у области здравствене и социјалне заштите а то су средства која се дозначавају буџету града Зворник намјенски за финансирање социјалне заштите корисника Центра за социјални рад (социјала и туђа њега).
        Разлог за овакво планирање је:

        Помоћ Владе Републике Српске као подршка буџетима градова и општина за сузбијање последица пандемије Корона вируса, тако да је Град Зворник добио 1.277.760 КМ 
            Средства за улагања у инфраструктуру и грађевинске објекте од виших нивоа власти обезбеђена су од Републичког секретаријата за расељена лица и миграције  по Уговору о  суфинансирању пројекта  број: 26.04-07-803-17/19 од 12.12.2019. год. у износу од  40.000 КМ за „Асфалтирање дијела локалног пута Ребићи-Школа у МЗ Баљковици“ и 70.000 по уговору број 26.04-07-803-17/19 од 12.12.2019. год. за „Асфалтирање дијела локалног Малешић-Клиса“.

         За дознаке примаоцима услуга социјалне заштите које исплаћује Центар за социјални рад  из средстава Буџета РС 100% потребна су додатна средств у износу од 90.000 КМ
Основ за овакав план је извршење за првих девет мјесеци а износи 1.764.641 КМ и потребе до краја године.
ПРИМИЦИ ЗА НЕФИНАНСИЈСКУ (непроизводну сталну) ИМОВИНУ (813100)
              Ребалансом буџетом за 2020. годину се планирају у износу од 649.760 КМ. и мањи су од плана за ову годину у износу од 140.240 КМ, а ријеч је о продаји земљишта приликом легализације бесправно изграђених објеката и продаји имовине која је у власништву Града. Извршење на овој групи прихода за првих девет мјесеци износило је 246.023 КМ.
ПРИМИЦИ ОД ФИНАНСИЈСКЕ ИМОВИНЕ

Примици од наплате датих зајмова (911400)

               Ребалансом буџета за 2020. годину  ова средства се планирају у износу од 304.300 КМ и идентична су са планом за 2020. годину  а ријеч је о враћању аконтација и позајмица од радника добијених у претходном периоду као и враћању зајмова од других субјеката. Извршење ове врсте прихода за девет мјесеци 2020. године износило је 28.946 КМ.
ПРИМИЦИ ОД ЗАДУЖЕЊА
 Примици од узетих зајмова (921200)

             Ребалансом буџета за 2020. годину ова средства се планирају у износу од 6.000.000 КМ што је идентично првобитном плану, а ријеч је о средствима по основу кредитног задужења града Зворник код пословних банака за које је Скупштина града већ донијела Одлуку број: 01-022-88/219 од 15.07.2019. за  инвестициона улагања у граду Зворник. Извршење ове групе примитака за првих девет мјесеци 2020. године износило је 4.000.000 КМ, а ова средства се троше намјенски за реализацију пројеката по поменутој Скупштинској Одлуци. 
Примици по основу разлике улазног и излалзног ПДВ-а  (931110)

              Ребалансом буџета за 2020. годину  планирају се у износу од 438.000 КМ и већа су од плана за 353.000 КМ а ријеч је о приходима који су условљени реализацијом пројекта изградња канализационе мреже у насељу Брањево по споразуму Града Зворник и Чешке Развојне Агенције. Наиме приликом набавке опреме за овај пројекат Град Зворник је дужан платити ПДВ а исто тако има право на поврат ПДВ-а па стога планирамо ову групу примитака на овом нивоу Извршење ових примитака за првих девет мјесеци није било а до краја текуће године очекује се поврат ПДВ-а по овом основу.
Остали примици 938100
               Ребалансом буџета  планирају се у износу од 100.000 КМ и идентична су са планом за 2020. годину  а ријеч је о примицима које Град наплаћује од других нивоа власти за настала потраживања у претходном периоду. Највећи дио се односи на наплату потраживања за боловање радника. Извршење ових примитака за првих девет мјесеци 2020. године износи 53.432 КМ.
Неискориштена средства по основу кередита и гранта из претходне године (378800)
               Средства  по овом основу ребалансом буџета за 2020. годину планирају се у износу од 1.089.000 КМ и идентична су са првобитним планом а ријеч је о износу средстава која се планирају утрошити за пројекте за које је већ постоје донијете Одлуке од Скупштине града. Конкретно ријеч је о средствима која су обезбеђена у 2019. години  а планирају се утрошити до краја 2020. а састоје се из  средстава из кредитних извора  расположива у износу од 909.000 КМ а то су неутрошена средства на жиро рачун града Зворник: за изградњу објекта за Суд и Тужилаштво у износу од 649.000 КМ, за експропријацију земље за уређење ријеке Сапне и Дрине  у износу од 250.000 КМ, за пројекте гранта у износу од 10.000 КМ, и за пројекте за средства која се користе за финансирање посебних мјера заштите од пожара у износу 180.000 КМ које већ постоје на жиро рачуну града Зворник. 

